Krejcir-moordverdagte vrygelaatRadovan Krejcir Foto: www.lidovky.cz Phindi Louw, woordvoerder van die Nasionale Vervolgingsgesag (NVG), sê Brendan Harrison is voorlopig vrygelaat nadat die saak van die hofrol geskrap is. Louw sê die staat het versoek dat die saak uitgestel word. Jack Gerber, Harrison se regsverteenwoordiger, het tydens ŉ vorige hofverskyning gevra dat bewyse teen Harrison na die direkteur van openbare vervolging gestuur word sodat daar ŉ besluit geneem kan word oor die meriete van die saak. Volgens hom het die verdediging teenstrydighede in die bewyse teen Harrison gevind. Harrison het aangevoer dat hy Krejcir in 2009 ontmoet het. Die Saturday Star het vroeër berig dat Harrison in 2011 ŉ werk gekry het by een van Krejcir se voormalige vennote , Michael Arsiotis. Harrison beweer hy het kort hierna doodsdreigemente begin ontvang. Harrison is in hegtenis geneem terwyl hy ŉ sakebesoek aan Suid-Afrika afgelê het.